OpenLLM-France/wikimedia huggingface dataset:
# Jérémy Maison

Jérémy Maison (Auxerre, Yonne, 21 de juliol de 1993) és un ciclista francès ja retirat. Fou professional del 2016 al 2019.

## Palmarès

* 2013
** 1r al Gran Premi de Villapourçon
* 2014
** 1r al Tour del Lot-et-Garonne
** 1r a la París-Auxerre
** 1r alTour de Côte-d'Or i vencedor d'una etapa
* 2015
** Vencedor d'una etapa al Tour del Jura
** Vencedor d'una etapa a la Ronda de l'Isard d'Arieja

### Resultats a la Volta a Espanya

* 2017. 63è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Envidia Kotxina

Envidia Kotxina és un grup de punk format a Madrid el 1994.

## Trajectòria

El 1997, després de tres anys del naixement d'Envidia Kotxina graven en tres nits amb baix pressupost la maqueta Kuerpos sanos, mentes enfermas, si bé la idea era deixar-les pels petits locals, i així poder començar a tocar en directe. Però Diego, un amic i posterior col·laborador, li va passar una de les còpies a Natxo W.C., el qual ràpidament s'interessa en el projecte i contacta amb la banda, proposant-los la possibilitat d'editar-la i distribuir-la.
Amb una bona acceptació de la seva maqueta, el grup comença a ser conegut i comencen a tocar fora de Madrid i componen nous temes i graven Kampos de exterminio entre els mesos de maig i agost de 1998 incloent alguns temes de la maqueta amb una producció millor. La primavera de 1999 entren de nou a l'estudi, aquesta vegada per a participar en el disc tribut a Eskorbuto editat per Diego Cerdán, gravant una versió d'«El Infierno es demasiado dulce» que sortirà a la llum a la fi d'aquell mateix any en el Volum I d'Último tren con destino al infierno.
El setembre del 2000 comença l'enregistrament d'En boka zerrada, amb setze nous temes, després de gairebé dos anys, que va ser gravat en dues ocasions, la primera amb Antonio a la bateria i la segona amb el seu substitut, Jesús Marmota, car no van quedar satisfets amb el resultat final del primer enregistrament.
A finals del 2003, sota la producció de Kosta (Boikot), completen el seu darrer treball, Así en la tierra com en el zielo, en el qual s'aprecien temes més elaborats i un so més compacte. La música i idees de la banda es difonen de manera creixent i d'una forma totalment atípica. És potser la banda més desconeguda a nivell de mitjans i amb un suport social cada vegada més notable: comencen a arribar bones crítiques des d'Amèrica Llatina i augmenta la participació en festivals de reconegut prestigi a nivell estatal.

## Membres actuals

* Ziku: guitarra i veu
* Ángel: guitarra i veu
* David: baix i cors
* Jesús Marmota: bateria

### Membres originals

* Josito: veu
* Ángel: guitarra
* David Ziku: baix
* Antonio: bateria

## Discografia

* Kuerpos sanos, mentes enfermas (1997, maqueta)
* Kampos de exterminio (1998)
* En boka zerrada (2001)
* Asi en la tierra komo en el zielo (2003)
* Difícil ser humano (2008)
* Cuando las bocas comen silencio (2011)
* Kontratiempos (2014)

## Referències

* 1 2 «Envidia Kotxina». IndyRock Magazine. [Consulta: 17 juny 2023].
* ↑ «Agijonazos punk» (en castellà). La Factoría del Ritmo, 24-02-2010. [Consulta: 17 juny 2023].
* ↑ Bravo, Francisca. «El que es músico, lo hace para siempre porque es una forma de vivir» (en castellà), 23-04-2016. [Consulta: 17 juny 2023].
* ↑ «Envidia Kotxina - Cuando las bocas comen silencio» (en castellà). Zona Ruido, 11-04-2011. [Consulta: 17 juny 2023].
* ↑ «▷💀 ENVIDIA KOTXINA publican hoy su nuevo CD+DVD KoNTRATIEMPoS» (en castellà). iMúsica Rock, 03-04-2014. [Consulta: 17 juny 2023].
# Ystradowen

Ystradowen és una petita vila situada al county borough de Bro Morgannwg, a Gal·les. Es troba a dotze milles a l'oest de Cardiff, la capital del país; el poble més proper és el de Y Bont-faen, a només tres quilòmetres cap al sud.
El nom Ystradowen, en gal·lès, vol dir La vall de n'Owen.
Les instal·lacions locals inclouen l'església parroquial de St Owain, el Pub The White Lion, el Garatge Tudor i la botiga d'articles per la pesca Seven Oaks.
Des del 1998 el cantant Tom Jones hi té una casa.

## Referències

* ↑ «Courses : Wales : Weatherbys Point-to-Point», 02-05-2014. Arxivat de l'original el 2014-05-02. [Consulta: 30 juliol 2021].
* ↑ «Simon Price: You're not unusual, Sir Tom. You're totally unique» (en anglès), 23-10-2011. [Consulta: 30 juliol 2021].

## Enllaços externs

* www.geograph.co.uk : photos of Ystradowen and surrounding area
* Village web site Arxivat 2014-05-17 a Wayback Machine.
# Robert Charles Wilson

Robert Charles Wilson (Whittier, 15 de desembre de 1953) és un escriptor canado-estatutidenc de ciència-ficció.

## Vida

Va néixer a Califòrnia, Estats Units, però va créixer a Toronto, Canadà. Ha viscut bona part de la seva vida a Canadà, a part d'una temporada curta a Whittier, Califòrnia als anys 70, i va rebre la ciutadania canadenca el 2007. Ha viscut a Nanaimo, Colúmbia Britànica i a Vancouver.
Viu amb la seva dona i els seus dos fills a Concord, un barri de Vaughan, Ontario, al nord de Toronto.
Ha guanyat, entre d'altres, el Premi Hugo a la Millor Novel·la amb Spin, el premi John W. Campbell Memorial per The Chronoliths, el premi Theodore Sturgeon Memorial amb la novel·la curta The Cartesian Theater, tres cops el premi Aurora (Blind Lake, Darwinia i The Perseids), i el premi Philip K. Dick per la novel·la Mysterium.

## Obra
### Ficció

* A Hidden Place (1986)
** Nomenada al premi Philip K. Dick Award a millor novel·la, 1986
* Memory Wire (1987)
* Nómadas (Gypsies) (1988)
* The Divide (1990)
* A Bridge of Years (1991)
** Nomenada al premi Philip K. Dick Award a millor novel·la, 1991
* The Harvest (1992)
* Mysterium (1994)
** Guanyadora del premi Philip K. Dick Award a millor novel·la, 1994.
* Darwinia / Darwinia (1998)
** Nomenada al premi Hugo i Locus per millor novel·la, 1999.
* Bios (1999)
* The Chronoliths (2001)
** Guanyadora del premi Campbell, nomenada al premi Hugo i Locus a la millor novel·la, 2001.
* Blind Lake (2003)
** Nomenada al premi Hugo a la millor novel·la, 2004.
* Sèrie Spin
** Spin (2005)
*** Guanyadora el premi Hugo a la millor novel·la, nomenada als premis Cambpell i Locus, 2006.
** Axis (2007)
*** Nomenada al premi John W. Campbell, 2008.
** Vortex (2011)
*** Seqüela de les dues anteriors, 2011
* Julian Comstock: A Story of 22nd-Century America (2009)
** Nomenada al premi Hugo a la millor novel·la, 2010.
* Burning Paradise (2013)
* The Affinities (2015)
* Last Year (2016)

### No ficció

* West, Michelle (Jun 2000). "[Review of 'Bios']". Musing on Books. F&SF. 98 (6): 41–46.

## Referències

* ↑ «Robert Charles Wilson: The Cosmic and the Intimate (interview)». Locus 62, 01-06-2009. ISSN: 0047-4959.
* ↑ «2006 Award Winners & Nominees» (en anglès). [Consulta: 5 setembre 2018].
* ↑ «2002 Award Winners & Nominees» (en anglès). [Consulta: 5 setembre 2018].
* ↑ «1994 Award Winners & Nominees» (en anglès). [Consulta: 5 setembre 2018].
# Parahyparrhenia

Parahyparrhenia és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
Es troben a l'Àfrica tropical i a Tailàndia a prats de sabana.

## Taxonomia

* Parahyparrhenia annua
* Parahyparrhenia bellariensis
* Parahyparrhenia jaegariana
* Parahyparrhenia perennis
* Parahyparrhenia siamensis
* Parahyparrhenia tridentata

## Referències

* 1 2 Watson, L.; Macfarlane, T.D; Dallwitz, M.J. «Parahyparrhenia A. Camus». The Grass Genera of the World, 01-10-2020. [Consulta: 14 novembre 2020].
# Jérémy Pied

Jérémy Pied (Grenoble, Isèra (França), 23 de febrer de 1989) és un futbolista professional francès que actualment juga pel Lille OSC.

## Olympique de Lió

El seu debut oficial amb el Lió va ser en la primera jornada de la Ligue 1 de la temporada 2010/11. Va ser contra l'AS Mònaco en un partit que acabà 0-0, va entrar al terreny de joc al minut 76 substituint al seu company Gomis. El 14 de setembre del 2010 va debutar a la Lliga de Campions contra el Schalke 04, va entrar al terreny de joc en lloc de Michel Bastos.

## OGC Nice

L'estiu del 2012 es va fer oficial el seu traspàs al Nice per uns 3 milions de €, firmà un contracte per quatre anys.

## En Avant de Guingamp

Durant el mercat d'estiu de la temporada 2014-15 es va fer oficial la seva cessió al Guingamp.

## Palmarès
### Olympique de Lió

* 1 Copa francesa: 2011-12
* 1 Supercopa francesa: 2012

### Lille OSC

* 1 Ligue 1: 2020-21

## Referències

* ↑ «Lió 0-0 Mònaco» (en castellà). Web de la UEFA. Arxivat de l'original el 2011-06-23. [Consulta: 29 juny 2010].
* ↑ «El argentino Monzón ficha por el Lyon, Jeremy Pied se marcha al Niza» (en castellà). Web de Terra. [Consulta: 28 setembre 2012].
* ↑ «Jérémy Pied, officiellement guingampais» (en francès). En Avant de Guingamp, 25-08-2014. [Consulta: 29 desembre 2014].

## Enllaços externs

* Estadístiques a fichajes.com Arxivat 2011-02-07 a Wayback Machine.
* Estadístiques a Soccerway
# Enviament creuat

L'enviament creuat o crossposting és l'acte consistent a enviar el mateix missatge a diferents fòrums, grups de notícies, grup de discussió, etc.
El seu propòsit és fer arribar el missatge al màxim nombre de persones en detriment de la segmentació del públic objectiu del mateix, enviant informació de temes que no solen estar relacionats amb els debatuts en aquests fòrums o grups.
L'enviament creuat es considera una falta de respecte i un menyspreu cap a una mínima "netiquette". L'enviament creuat excessiu multiplica el tràfic sense afegir nou contingut. En el cas extrem, si tots els missatges s'enviessin a tots els grups, tots aquests grups es veurien afectats exactament igual.
En el cas de les llistes de correu provoca que quan un receptor respon amb l'opció "respondre a tots" envia la resposta a totes les llistes de correu referenciades en el camp "Per a:" ("To:") del missatge, fet que provocarà l'enviament de respostes a diverses persones i diverses llistes. En ser enviades les respostes a llistes en les quals no s'està subscrit pot ocórrer que aquest missatge sigui rebutjat o acceptat per l'administrador de la llista amb posterioritat, provocant respostes creuades i que els lectors d'una llista llegeixin unes i altres respostes sense poder seguir la lògica de la discussió.

## Referències

* ↑ «netiquette». Cercaterm. TERMCAT, Centre de Terminologia.

## Vegeu també

* Flame
* Top-posting
* Societat de la informació
# Robert Chapatte

Robert Chapatte (Neuilly-sur-Seine, 14 d'octubre de 1922 - París, 17 d'agost de 2002) va ser un ciclista i periodista francès.
Com a ciclista fou professional entre 1944 i 1952. Va combinar la carretera amb el ciclisme en pista. Va disputar diferents edicions del Tour de França.
Després de la seva carrera esportiva va esdevenir periodista esportiu per diferents diaris i ràdios. Posteriorment va passar a la televisió on va col·laborar i presentar diferents programes d'esports.
És autor de l'anomenat teorema de Chapatte. Aquest diu que: "Durant una cursa de ciclisme, si un ciclista que està escapat en solitari, arriba amb un minut d'avantatge sobre els seus immediats perseguidors a menys de deu quilòmetres per al final, es considera que té un avantatge suficient per evitar ser capturat abans de l'arribada"

## Palmarès

* 1944
** 1r al Premi Dupré-Lapize (amb Emile Ignat)
* 1948
** 1r al Circuit des Deux Ponts
* 1949
** 1r al Circuit dels colls pirinencs
* 1952
** 1r del Gran Premi d'Espéraza

### Resultats al Tour de França

* 1948. 28è de la Classificació general
* 1949. 16è de la Classificació general
* 1950. Abandona (9a etapa)
* 1951. Fora de control (7a etapa)
* 1952. Abandona (3a etapa)

## Referències

* ↑ Le Touzet, Jean-Louis «La dernière échappée de Robert Chapatte. Décès hier de l'ancien champion cycliste et commentateur hors pair du Tour de France.». liberation.fr, 21-01-1997 [Consulta: 14 juny 2016].
* ↑ Magalhães Castela, José «Dentro do Tour: Teorema de Chapatte». tv.eurosport.pt [Consulta: 14 juny 2016].

## Enllaços externs

* Palmarès a memoire-du-cyclisme.eu
* Palmarès a cyclingarchives.com
* Palmarès a cyclebase.nl
* Palmarès a museociclismo.it
# Pavel Panov

Pavel Panov (Sofia, 16 de setembre de 1950 - Sofia, 18 de febrer de 2018) fou un futbolista búlgar de la dècada de 1970.
Fou 44 cops internacional amb la selecció búlgara amb la qual participà en la Copa del Món de Futbol de 1974.
Pel que fa a clubs, defensà els colors de Septemvri Sofia, Spartak Sofia, Levski Sofia i Aris FC.

## Referències

* ↑ UEFA.com. «Bulgaria mourns Levski great Pavel Panov». [Consulta: 19 febrer 2018].
* ↑ Mamrud, Roberto. «Bulgaria – Record International Players». RSSSF, 16-07-2009. [Consulta: 15 octubre 2009].
* ↑ Mastrogiannopoulos, Alexander. «Foreign Players in Greece since 1959/60». RSSSF, 11-05-2005. [Consulta: 15 octubre 2009].
* ↑ Pavel Panov a National-Football-Teams.com (anglès)
* ↑ Player Profile at LevskiSofia.info
# Enrique Martín Navarro

Enrique Martín Navarro, conegut com a Quique, (Valladolid, 3 de juny de 1924 - València, 12 d'abril de 2016) fou un futbolista espanyol de les dècades de 1940 i 1950.

## Trajectòria

Nascut a Valladolid, es va criar entre Castelló i València. Començà a jugar a futbol a l'escola on era internat, els Salesians de València, passant més tard al Sindicato Español Universitario (SEU) a Castelló. Acabada la guerra, amb 15 anys ingressà al Vila-real CF, i amb 17 fitxà pel CE Castelló. Inicialment jugava com a mig centre, però durant la temporada 1942-43 fou reclamat pel primer equip castellonenc per jugar de porter, doncs els seus dos porters titulars estaven lesionats, posició en la qual continuà la resta de la seva carrera. El juliol de 1943 es traslladà a Barcelona per fitxar per l'Espanyol, però no arribà a un acord i finalment fou fitxat pel FC Barcelona. Va defensar la samarreta del Barcelona durant set temporades, en les quals fou majoritàriament suplent d'homes com Velasco o Ramallets. Va guanyar tres lligues i una Copa Llatina com a títols més importants. L'any 1950 marxà al València CF, on agafà el relleu d'Ignacio Eizaguirre. Defensà la porteria valencianista fins a la temporada 1956-57, guanyant una copa del rei la temporada 1953-54. Acabà la seva carrera al Llevant UE.
Un cop retirat exercí d'entrenador, dirigint principalment clubs del País Valencià. Començà dirigint el CE Alcoià on encara jugà dos partits com a futbolista durant la temporada 1958-59. Posteriorment destacà entrenant el Llevant UE i el Reial Oviedo a primera divisió, i el CE Constància i la UE Lleida a Segona.

## Palmarès

* Lliga espanyola:
** 1944-45, 1947-48, 1948-49
* Copa espanyola:
** 1953-54
* Copa Llatina:
** 1948-49
* Copa d'Or Argentina:
** 1945-46
* Copa Eva Duarte:
** 1948-49

## Referències

* ↑ «Mor Quique Martín, degà dels exjugadors del FC Barcelona». FC Barcelona, 12-04-2016. [Consulta: 12 abril 2016].
* ↑ «Fitxa de Quique». ciberche.net. [Consulta: 1r febrer 2015].
* 1 2 «Quique: guardameta por necesidad». Diari Sport, 10-06-2014. [Consulta: 1r febrer 2015].
* ↑ «Levante». Mundo Deportivo, 15-09-1963. [Consulta: 1r febrer 2015].

## Enllaços externs

* Perfil a BDFutbol (futbolista)
* Perfil a BDFutbol (entrenador)
# Riu Shaksgam

El riu Shaksgam (en xinès: 沙克思干河; en pinyin: Shakesigan He; en hindi: शक्सगाम नदी, romanitzat: Shaksgām Nadi; en urdú: دریائے شکسگام, romanitzat: Daryá-e-Shaksgám) és un afluent per l'esquerra del riu Yarkand. El riu també es coneix com a Kelechin (en xinès: 克勒青河) i Muztagh (xinès: 穆斯塔格河). Neix a les glaceres Gasherbrum, Urdok, Staghar, Singhi i Kyagar, al Karakoram. Després flueix en direcció nord-oest, en paral·lel al Karakoram, a la vall de Shaksgam. Rep les aigües dels rius Shimshal Braldu i Oprang, procedents del districte d'Hunza, administrat pel Pakistan, abans de girar cap a l'est i unir-se al riu Yarkand. El tram del curs del riu entre Shimshal Braldu i Oprang s'utilitza com a frontera entre el Pakistan i la Xina.
Administrativament, la part xinesa de la vall es troba a les parts més meridionals del comtat de Yarkand (la font) i del Comtat autònom tadjik de Taxkorgan (curs baix). L'Índia reclama tota la vall com a part del seu estat de Jammu i Caixmir, ara part de Ladakh.

## Història

La vall del riu va ser explorada l'any 1889 per Francis Younghusband (que es va referir al Shaksgam com l'Oprang), i de nou el 1926 per Kenneth Mason, que va confirmar les fonts del riu.

## Geografia

La vall superior del riu és utilitzada pels escaladors que s'acosten a la cara nord del K2. L'aproximació obliga a fer un creuament del riu, que és perillós. Entre la seva confluència amb el riu Shimshal Braldu i la seva confluència amb el riu Oprang, el riu forma la frontera entre la Xina i el Caixmir administrat pel Pakistan. La zona és utilitzada com a zona de pastures d'hivern pels pastors de iacs del poble de Shimshal. Històricament, el llit del riu Yarkand, al qual s'uneix el Shaksgam, va ser utilitzat per al cultiu pels agricultors de l'estat d'Hunza. Es diu que els governants d'Hunza van obtenir aquests "drets territorials sobre Raskam" en un passat llunyà.

## Referències

* 1 2 US Bureau of Intelligence and Research International Boundary Study No. 85 (1968) Arxivat 2012-02-11 a Wayback Machine.
* ↑ Hewitt, K. (1982) Natural dams and outburst floods of the Karakoram Himalaya Arxivat 2011-07-21 a Wayback Machine.
* ↑ Shaksgam river basin, OpenStreetMap, retrieved 13 September 2019.
* ↑ Boundary of the Trans-Kakarakoram Tract, OpenStreetMap, retrieved 13 September 2019.
* ↑ Younghusband, Francis. The Heart of a Continent, 1896, p. 200ff.
* ↑ Mason, Kenneth. Exploration of the Shaksgam Valley and Aghil ranges, 1926, 1928, p. 62ff.
* ↑ 2000 Mock & O'Neil Oprang Expedition Report
* ↑ Dani, Ahmad Hasan. «The Western Himalayan States». A: History of Civilizations of Central Asia, Vol. IV, Part 1 — The age of achievement: A.D. 750 to the end of the fifteenth century — The historical, social and economic setting. UNESCO, 1998, p. 215-225. ISBN 978-92-3-103467-1.
* ↑ Mehra, Parshotam. An "agreed" frontier: Ladakh and India's northernmost borders, 1846-1947. Oxford University Press, 1992.
# Josep Guix Lladó

Josep Guix Lladó (Reus, 18 de novembre de 1877 - Barcelona, 30 de novembre de 1913) va ser un compositor català.
Va estudiar a Reus i Tarragona on fou deixeble del mestre organista de la catedral mossèn Ramon Bonet; el 1901 es va traslladar a Barcelona. Establí bona amistat amb Amadeu Vives, Granados, Albéniz i d'altres que l'introduïren en els cercles musicals de l'època. Les seves obres més conegudes són les sarsueles Nieves i El derribo del Paralelo, de 1901 i 1905. El 1910 va compondre en col·laboració La vie en rose. Fou a més a més compositor de sardanes, peces per a cor i algunes obres per a piano. El seu fill, Josep Maria Guix Sugranyes en va escriure una biografia
La ciutat de Reus li ha dedicat un carrer

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 353.
* ↑ Tricaz, Enric. Homes i dones pels carrers de Reus. Valls: Cossetània, 2010, p. 77. ISBN 9788497916929.

## Bibliografia

* Josep M. Guix Sugranyes. Un Compositor reusenc del segle XIX: el Mtre. Guix: vida del meu pare 1877-1913. Reus: l'autor, 1950
# Elisabeth Johanna Koning

Elisabeth Johanna Koning (Haarlem, 1 de març de 1816 – Rotterdam, 25 de juny de 1887) fou una pintora neerlandesa especialitzada en bodegons.

## Biografia

Koning va néixer en Haarlem i va ser alumna de Henriëtte Ronner-Knip És considerada com a nen prodigi i als nou anys, el 1825, va ser honrada amb poder exposar els seus dibuixos d'animals en Tentoonstelling Nationale Nijverheid (Mostra Industrial Nacional) en Haarlem. El 1844 va ser nomenada membre honorari de Kunst zij ons doel i un any més tard com a membre de la Koninklijke Academie van Beeldende Kunsten en Amsterdam.
El 1859 va contreure matrimoni amb el capità de vaixell Sybrand Stapert i li va acompanyar a un viatge a Indonèsia, pels seus dibuixos de la vida de mar realitzats durant aquest viatge se li va concedir ser membre honorari del Club Naturalista d'Indonèsia, però el matrimoni va tornar als Països Baixos el mateix any i es van establir en Groningen Després del seu matrimoni ella va signar els seus treballs com «EJS geb. K» (abreviatura d'Elisabeth Johanna Stapert, nascuda Koning). El seu treball botànic d'Indonèsia és considerat com el seu llegat més important, però les seves pintures de flors van ser guardonades amb premis i adquirides per col·leccions públiques durant la seva vida.

## Referències

* 1 2 3 4 «Elisabeth Johanna Koning» (en neerlandès). DVN. [Consulta: 16 abril 2016].
* ↑ «Blank sample Diploma for participants such as Koning of the Tentoonstelling Nationale Nijverheid en Haarlem en 1825». Rijksmuseum.
# Volta a Llombardia 1984

La Volta a Llombardia 1984 fou la 78a edició de la clàssica ciclista Volta a Llombardia. La cursa es va disputar el diumenge 13 d'octubre de 1984, sobre un recorregut de 251 km. El vencedor final fou el francès Bernard Hinault, per davant de Ludo Peeters i Teun van Vliet.

## Classificació general

| | Ciclista | Equip | Temps |
| 1 | Bernard Hinault | La Vie Claire-Terraillon | 6h 08' 50 |
| 2 | Ludo Peeters | Kwantum Hallen-Yoko | + 58" |
| 3 | Teun van Vliet | Dries-Verandalux-Gios | m. t. |
| 4 | Tommy Prim | Bianchi-Piaggio | m. t. |
| 5 | Stephen Roche | La Redoute | m. t. |
| 6 | Adrie van der Poel | Kwantum Hallen-Yoko | m. t. |
| 7 | Claude Criquielion | Splendor-Mondial Moquettes-Marc | + 2'27" |
| 8 | Jørgen Vagn Pedersen | Carrera-Inoxpran | m. t. |
| 9 | Emanuele Bombini | Del Tongo-Colnago | m. t. |
| 10 | Iñaki Gastón | Reynolds | + 2'34" |

## Enllaços externs

* Web oficial de la cursa (italià)
* «Cyclisme - Tour de Lombardie - 1984» (en francès). les-sports.info. [Consulta: 26 octubre 2015].
# Roccamena

Roccamena (sicilià Roccamena) és un municipi italià, dins de la ciutat metropolitana de Palerm. L'any 2007 tenia 1.796 habitants. Limita amb els municipis de Bisacquino, Contessa Entellina, Corleone i Monreale.

## Administració

Llista d'alcaldes :
| Període | Identitat | Partit |
| 2008- | Salvatore Graffato | Llista cívica |
# Pere Gabriel

«Pere Gabriel» té aquests significats:
* Pere Gabriel i Carreras, compositor i organista català.
* Pere Gabriel i Faus, hisendat i delegat de la Unió Catalanista.
* Pere Gabriel i Sirvent, escriptor especialitzat en història contemporània.